*№ 2-11315/2015*

**ШЕШІМ**

**ҚАЗАҚСТАН РЕСПУБЛИКАСЫ АТЫНАН**

**12 қараша 2015 жыл Қызылорда қаласы**

Қызылорда қалалық соты құрамында төрағалық етуші судья Жүсіпов Т.Қ., сот отырысының хатшысы Нұртазина С. болып, Қызылорда қаласы прокурорының көмекшісі Ж.Медешовтың, арызданушы Қызылорда облысының ішкі істер департаментінің Қызылорда қалалық ішкі істер басқармасының сенімхат негізінде әрекет ететін өкілі Ғ.А.Балқожаевтың, шетел азаматы Абдусаттар Мухамеджанның, Адам құқықтары мен заңдылықты сақтау жөніндегі Қазақстан халықаралық бюросының өкілі Ә.Сейтқазиевтің қатысуларымен, ашық сот отырысында, Қызылорда қалалық сотының сот мәжілісі залында арызданушы Қызылорда облысының ішкі істер департаментінің Қызылорда қалалық ішкі істер басқармасының 12.11.1969 жылы туылған Абдусаттар Мухамеджанды Қазақстан Республикасының заңнамасын бұзғаны үшін Қазақстан Республикасының шегінен тыс шығарып жіберу туралы арызы бойынша азаматтық ісін қарап,

**А Н Ы Қ Т А Д Ы:**

Арызданушы Қызылорда облысының ішкі істер департаментінің Қызылорда қалалық ішкі істер басқармасыжоғарыда көрсетілген арызымен сотқа жүгінді.

Арызданушы Қызылорда облысының ішкі істер департаментінің Қызылорда қалалық ішкі істер басқармасы 12.11.1969 жылы туылған Абдусаттар Мухамеджанды Қазақстан Республикасының заңнамасын бұзғаны үшін Қазақстан Республикасының шегінен тыс шығарып жіберу туралы арызын 12.11.1969 жылы туылған Қытай Халық Республикасының азаматы Абдусаттар Мухамеджанға қатысты бір немесе бірнеше қылмыс жасау мақсатында құрылған ұйымдасқан топқа қатысу үшін көзделген Қазақстан Республикасының Қылмыстық кодексінің 235 бабының 2 бөлігімен, қоғамдық қауіпсіздікке және қоғамдық тәртіпке қарсы қылмыстар жасау үшін көзделген Қазақстан Республикасының Қылмыстық кодексінің 233 бабының 2 бөлігінің «б», «в» тармақтарымен, 3 бөлігінің «а», «б» тармақтарымен, қаруды, оқ-дәрілерді, жарылғыш заттарды және жарылғыш құрылғыларды заңсыз сатып алу, беру, өткізу, сақтау, тасымалдау немесе алып жүру үшін көзделген Қазақстан Республикасының Қылмыстық кодексінің 251 бабының 3 бөлігімен, ресми құжаттарды және мемлекеттік наградаларды, сатып алу немесе өткізу үшін көзделген Қазақстан Республикасының Қылмыстық кодексінің 323 бабымен, қылмысты жасыру үшін көзделген Қазақстан Республикасының Қылмыстық кодексінің 363 бабымен, жалған құжаттарды, мөртаңбаларды, мөрлерді, мөрқағазды қолдан жасау, дайындау немесе өткізу үшін көзделген Қазақстан Республикасының Қылмыстық кодексінің 325 бабының 2 және 3 бөліктерімен қылмыстық іс қозғалғанына, Алматы қаласы Алмалы аудандық сотының 19 қазан 2001 жылғы үкімімен Қытай Халық Республикасының азаматы Абдусаттар Мухамеджан Қазақстан Республикасының Қылмыстық кодексінің 235 бабының 2 бөлігімен, 233 бабының 3 бөлігінің «а», «б» тармақтарымен, 251 бабының 3 бөлігімен, 323 бабымен, 325 бабының 2 және 3 бөліктерімен, 363 бабымен кінәлі деп танылып, қылмыстардың жиынтығы бойынша ішінара сіңіру арқылы мүлкін тәркілеп, 15 (он бес) жыл мерзімге бас бостандығынан айыру жазасы тағайындалғанына, жазасын өтеу үшін қатаң режимдегі түзеу мекемесіне жіберілгеніне, 05 қазан 2015 жылы Қытай Халық Республикасының азаматы Абдусаттар Мухамеджан сот үкімі негізінде тағайындалған жазасын өтеп шыққанына, аталған қылмыстарды жасау арқылы оның Қазақстан Республикасының заңнамасын бұзғанына негіздеп, соттан Қытай Халық Республикасының азаматы Абдусаттар Мухамеджанды Қазақстан Республикасының заңнамасын бұзғаны үшін Қазақстан Республикасының шегінен шығарып жіберудісұрайды.

Сот отырысы барысында арызданушы Қызылорда облысының ішкі істер департаментінің Қызылорда қалалық ішкі істер басқармасының сенімхат негізінде әрекет ететін өкілі Балқожаев Ғ.А. арызда көрсетілген талаптарды қуаттап, толығымен қанағаттандыруды сұрады.

Сот отырысында шетел азаматы Абдусаттар М. арызда көзделген талаптарды мойындамайтындығы, Қытай Халық Республикасының азаматы болып табылатындығы, 1993 жылы Қазақстан Республикасының аумағына тұрақты тұру мақсатымен көшіп келгені, 1993-1997 жылдар аралығында Қызылорда облысы, Қызылорда қаласында тұрғаны, 1997 жылы Алматы қаласына көшіп барғаны, Алматы қаласында заңды некеге тұрғаны, аталған некеден балалары бар екені, кейіннен заңды неке бұзылғаны, осы уақыт аралығында Қазақстан Республикасынан Қытай Халық Республикасының аумағына тауар тасымалдауға байланысты кәсіпкерлік қызметпен айналысқаны, 1999 жылы Қытай Халық Республикасы шекарасынан тауар салынған жүк автокөліктері арасынан қару-жарақтар табылып, өзіне қатысты қылмыстық іс қозғалғаны, аталған қылмыстық іс қысқартылғаны, Қытай Халық Республикасы тарапынан қудалауға ұшырамау мақсатында 1999 жылы Біріккен Ұлттар Ұйымына босқын ретінде тіркеу жөнінде арызбен жолданғаны, Біріккен Ұлттар Ұйымының босқындар істері бойынша Жоғарғы Комиссар Басқармасының шешімі негізінде босқын мәртебесі берілгені, қазіргі уақытта Қызылорда қаласының азаматшасымен азаматтық некеде тұрғаны, Қытай Халық Республикасына қайтқан жағдайда, қуғынға ұшырайтыны жөнінде түсінік беріп, арызды қанағаттандырудан бас тартуды сұрады.

Сот мәжілісі барысында Адам құқықтары мен заңдылықты сақтау жөніндегі Қазақстан халықаралық бюросының өкілі Сейтқазиев Ә.12 қараша 1969 жылы туылған шетел азаматы Абдусаттар Мухамеджан 1999 жылы Біріккен Ұлттар Ұйымының босқындар істері бойынша Жоғарғы Комиссар Басқармасының мандаты әрекет ететін тұлға ретінде тіркелгені, Қытай Халық Республикасына қайтқан жағдайда, қуғынға ұшырайтыны жөнінде түсінік берді.

Азаматтық іс құжаттарын зерттеп, іске қатысушы тұлғалардың түсініктемелерін, прокурордың арызданушы Қызылорда облысының ішкі істер департаментінің Қызылорда қалалық ішкі істер басқармасының шетел азаматы Абдусаттар Мухамеджанды Қазақстан Республикасының заңнамасын бұзғаны үшін Қазақстан Республикасының шегінен тыс шығарып жіберу туралы арызы қанағаттандырылуы тиіс деп берген қорытындысынтыңдап, сот келесі тұжырымға келеді.

Қазақстан Республикасының Азаматтық іс жүргізу кодексінің 317-12 бабына сәйкес, шетелдікті немесе азаматтығы жоқ адамды Қазақстан Республикасының заңнамасын бұзғаны үшін Қазақстан Республикасының шегінен тыс шығарып жіберу туралы өтінішті ішкі істер органдары шетелдіктің немесе азаматтығы жоқ адамның болған және (немесе) тіркелген жеріндегі сотқа жазбаша нысанда не электрондық құжат нысанында береді.

Қазақстан Республикасы Жоғарғы Сотының «Шетелдіктерді немесе азаматтығы жоқ адамдарды Қазақстан Республикасының шегінен шығарып жіберу істерін қараудың сот практикасы туралы» Нормативтік қаулысының 1 тармағына сәйкес, соттар көрсетілген санаттағы істерді қараған кезде шетелдіктерді немесе азаматтығы жоқ адамдарды Қазақстан Республикасының шегінен шығарып жіберу мәселелерін реттейтін Қазақстан Республикасының заңнамасы Қазақстан Республикасының Конституциясына негізделгенін және Қазақстан Республикасы Азаматтық іс жүргізу кодексінің, «Шетелдіктердің құқықтық жағдайы туралы» 1995 жылғы 19 маусымдағы Қазақстан Республикасы Заңының, басқа да нормативтік құқықтық актілердің нормаларын қамтитынын ескергені жөн. Сонымен қатар, соттар Азаматтық және саяси құқықтар туралы халықаралық фактіні (Нью-Йорк, 1966 жылғы 16 желтоқсан), Тәуелсіз Мемлекеттер Достастығына қатысушы мемлекеттердің еңбекші-мигранттары мен олардың отбасы мүшелерінің құқықтық мәртебесі туралы конвенцияны (Кишинев, 2008 жылғы 14 қараша), Бір мемлекеттің басқа мемлекеттің аумағында тұрақты тұратын азаматтардың құқықтық мәртебесі туралы шартты (Мәскеу, 1998 жылғы 28 сәуір) және Қазақстан Республикасы ратификациялаған басқа да халықаралық шарттарды басшылыққа алуы қажет.

Қазақстан Республикасының «Шетелдіктердің құқықтық жағдайы туралы» Заңының 28 бабының талаптарына сай, егер шетелдік Қазақстан Республикасының заңнамасын бұзса, Қазақстан Республикасының шегiнен қуылуы мүмкiн.

Азаматтық іс құжаттарына қарағанда, 12 қараша 1969 жылы туылған шетел азаматы Абдусаттар Мухамеджан 1999 жылы Біріккен Ұлттар Ұйымының босқындар істері бойынша Жоғарғы Комиссар Басқармасының мандаты әрекет ететін тұлға ретінде тіркелген.

Қазақстан Республикасы Жоғарғы Сотының «Шетелдіктерді немесе азаматтығы жоқ адамдарды Қазақстан Республикасының шегінен шығарып жіберу істерін қараудың сот практикасы туралы» Нормативтік қаулысының 13 тармағының талаптарына сай, шығарып жіберу туралы өтінішке аталған адамдардың заңнаманы бұзу фактілерін жасағанын растайтын құжаттар қоса беріледі, оған мемлекеттік органдардың құқықтық актілері, соның ішінде сот шешімдері, қаулылары, үкімдері жатады.

Заңды күшіне енген Алматы қаласы Алмалы аудандық сотының 19 қазан 2001 жылғы үкімімен Қытай Халық Республикасының азаматы Абдусаттар Мухамеджан Қазақстан Республикасының Қылмыстық кодексінің 235 бабының 2 бөлігімен, 233 бабының 3 бөлігінің «а», «б» тармақтарымен, 251 бабының 3 бөлігімен, 323 бабымен, 325 бабының 2 және 3 бөліктерімен, 363 бабымен кінәлі деп танылып, қылмыстардың жиынтығы бойынша ішінара сіңіру арқылы мүлкі тәркіленіп, 232 500 (екі жүз отыз екі мың бес жүз) теңге көлемінде айыппұл салына отырып, 15 (он бес) жыл мерзімге бас бостандығынан айыру жазасы тағайындалған. Аталған сот үкімі бойынша шетел азаматы Абдусаттар М. жазасын өтеу үшін қатаң режимдегі түзеу мекемесіне жіберілген.

Қылмыстық әрекеттер жасалған уақытта қолданыста болған Қазақстан Республикасының Қылмыстық кодексінің 10 бабының 5 бөлігіне сәйкес Қытай Халық Республикасының азаматы Абдусаттар Мухамеджанның жасаған Қазақстан Республикасының Қылмыстық кодексінің 233 бабының 3 бөлігінің «а», «б» тармақтарымен қарастырылған және кінәлілігі сот үкімі бойынша өз дәлелін тапқан қылмысы аса ауыр қылмыс санатына жатады.

Қазақстан Республикасы Жоғарғы Сотының «Шетелдіктерді немесе азаматтығы жоқ адамдарды Қазақстан Республикасының шегінен шығарып жіберу істерін қараудың сот практикасы туралы» Нормативтік қаулысының 14 тармағына сәйкес, азаматтық іс жүргізу тәртібімен шығарып жіберу туралы шешім шығару кезінде соттар шетелдіктің немесе азаматтығы жоқ адамның жасаған құқық бұзушылығын ескеруі қажет. Соттар ҚР ӘҚБтК-нің және ҚР ҚК-нің әкімшілік жазаны алып тастау мерзімі, соттылықты жою және алу салдарлары туралы тиісті нормаларды басшылыққа алуы керек. Адам сот қаулысы орындалған сәттен бастап бiр жылдың iшiнде әкiмшiлiк жазаға ұшырады деп есептелмейдi (ӘҚБтК-нің 61-бабы). Соттылықты жою немесе алу соттылыққа байланысты барлық құқықтық зардаптардың күшiн жояды (ҚК-нің 79-бабының 9-бөлігі).

Қазақстан Республикасының Қылмыстық кодексінің 79 бабының 1 және 3 бөліктерінің талаптарына сәйкес, қылмыс жасағаны үшiн сотталған адам соттың айыптау үкiмi заңды күшiне енген күннен бастап сотталғандығы өтелген немесе алып тасталған кезге дейiн сотталған болып есептеледi. Сотталғандық аса ауыр қылмыстар үшiн бас бостандығынан айыруға сотталған адамдарға қатысты жазаны өтегеннен кейiн сегiз жыл өткен соң жойылады.

Яғни, аса ауыр қылмыстар үшiн бас бостандығынан айыруға сотталған және жазасы өтелген шетел азаматы М.Абдусаттарға қатысты сотталғандық жойылмаған.

Босқындардың жағдайы туралы Конвенцияның (Женева, 28 шілде 1951 жылы) 33 бабына сәйкес, келісуші Мемлекеттер босқындарды олардың өміріне, еркіндігіне нәсілдік, діни, азаматтық, әлеуметтік, саяси алалаушылықтың себебінен қауіп төнген еліне жер аударуына немесе кері жіберуіне қандай жағдай болмасын тыйым салынады. Алайда, осы үкім дәйекті себептердің негізінде мемлекет қауіпсіздігіне нұқсан келтіреді деп табылған немесе аса ауыр қылмыс жасаған және мемлекетке қатерлі деп танылған тұлғаларға қолданылмайды.

«Қазақстан Республикасының Босқындардың мәртебесі туралы конвенцияға және Босқындардың мәртебесіне қатысты хаттамаға қосылуы туралы» 1998 жылғы 15 желтоқсандағы Қазақстан Республикасының Заңымен Қазақстан Республикасы 1951 жылғы 28 шілдедегі Босқындардың жағдайы туралы Конвенцияға және Босқындардың мәртебесіне қатысты хаттамаға қосылған.

Қытай Халық Республикасының азаматы Абдусаттар Мухамеджан Біріккен Ұлттар Ұйымының босқындар істері бойынша Жоғарғы Комиссарымен босқын мәртебесін 1999 жылы алуына қарамастан, мәртебесін теріс пайдаланып, 2000 жылы Қазақстан Республикасының аумағында дүниежүзі бойынша тыйым салынған қоғамдық қауіпсіздікке, қоғамдық тәртіпке қарсы қылмыстар жасаған. Жасаған аса ауыр қылмыстары бойынша кінәсі сәйкесінше заңды күшіне енген сот үкімімен өз дәлелін толық тапқан.

Шетел азаматы М.Абдусаттардың Қазақстан Республикасы аумағында Қазақстан Республикасы заңдарымен, халықаралық шарттармен тыйым салынған қоғамдық қауіпсіздікке, қоғамдық тәртіпке қарсы жасаған қылмыстық әрекеттері Қазақстан Республикасының заңнамасын, соның ішінде Қазақстан Республикасының Конституциясын және Қазақстан Республикасының Қылмыстық кодексі нормаларын бұзуға әкеліп соқтырды.

Сонымен қатар, заңды күшіне енген Алматы қаласы Алмалы аудандық сотының 19 қазан 2001 жылғы үкімінде Қытай Халық Республикасының азаматы Абдусаттар Мухамеджанның Қытай Халық Республикасының елшілігінің хабарламасына сәйкес, қылмыскер болып табылатыны, Қытай Халық Республикасының құқық қорғау органдарымен іздеуде жүргені, «Шығыс-Түркістанды босатудың» мүшесі, Алматы қаласы және Алматы облысы бойынша тыйым салынған «Шығыс-Түркістан ислам партиясы» ұйымының басшысы болып табылатыны, ұйғыр ұлтындағы жас балаларды Пакистанға жіберумен айналысқаны жөнінде мән-жайлар көзделген.

Босқындардың жағдайы туралы Конвенцияның (Женева, 28 шілде 1951 жылы) 32 бабының 2 тармағына сай, мемлекеттік қауіпсіздік пен қоғамдық тәртіпті сақтау мақсатында босқындарды жер аударып жіберу тек сот тәртібімен іске асырылады. Мемлекеттік қауіпсіздікке байланысты себептер кедергі болмаған жағдайда, мұндай босқындарға өздерін ақтауға дәлелдер келтіруге және тиісті инстанцияларға шағымдануға, сондай-ақ сол инстанциялар бекіткен тұлғалардың алдында шағымдануға немесе өзінің өкілін жалдауға құқылы болады.

Аталған мән-жайларға байланысты, Босқындардың жағдайы туралы Конвенцияның (Женева, 28 шілде 1951 жылы) 33 бабының 2 тармағын басшылыққа алып, Қытай Халық Республикасының азаматы Абдусаттар Мухамеджанның мемлекеттің қауіпсіздігіне нұқсан келтіретіндігін ескеріп, сотарызданушы Қызылорда облысының ішкі істер департаментінің Қызылорда қалалық ішкі істер басқармасының 12.11.1969 жылы туылған Абдусаттар Мухамеджанды Қазақстан Республикасының заңнамасын бұзғаны үшін Қазақстан Республикасының шегінен тыс шығарып жіберу туралы арызы қанағаттандырылуы тиіс деп санайды.

Сот шешім шығару барысында шетел азаматы М.Абдусаттарды нақты қай мемлекеттің аумағына шығарып жіберу мәселесін шешпейтіндігін және оның 1999 жылы Біріккен Ұлттар Ұйымының босқындар істері бойынша Жоғарғы Комиссар Басқармасының мандаты әрекет ететін тұлға ретінде тіркелгенін ескеретіндігін атап өтеді.

Қазақстан Республикасының Азаматтық іс жүргізу кодексінің 317-15 бабының 1 және 2 бөліктеріне сәйкес, шетелдікті немесе азаматтығы жоқ адамды Қазақстан Республикасының шегінен шығарып жіберу туралы сот шешімі оны қабылдаған күннен бастап заңды күшіне енеді және шетелдікті немесе азаматтығы жоқ адамды Қазақстан Республикасының шегінен шығарып жіберу үшін негіз болып табылады. Шешімде шетелдік немесе азаматтығы жоқ адам Қазақстан Республикасының аумағынан кетуге тиіс мерзім көрсетіледі.

Қазақстан Республикасы Жоғарғы Сотының «Шетелдіктерді немесе азаматтығы жоқ адамдарды Қазақстан Республикасының шегінен шығарып жіберу істерін қараудың сот практикасы туралы» Нормативтік қаулысының 16 тармағының талаптарына сай, шығарып жіберу үшін соттың белгілейтін мерзімдері ақылға қонымды болуы тиіс.

Осыған байланысты, сот шетел азаматы Абдусаттар Мухамеджанның Қазақстан Республикасының шегінен шығу мерзімі есебінде 20 (жиырма) күнтізбелік күндік мерзім оның басқа мемлекетке кіру рұқсатын алу немесе басқа мемлекетке кіру үшін қажетті жеткілікті мерзім деп санайды.

Қазақстан Республикасы Жоғарғы Сотының «Шетелдіктерді немесе азаматтығы жоқ адамдарды Қазақстан Республикасының шегінен шығарып жіберу істерін қараудың сот практикасы туралы» Нормативтік қаулысының 18 тармағының талаптарына сәйкес, АІЖК-нің 332-бабының талаптарына сәйкес, шетелдікті немесе азаматтығы жоқ адамды Қазақстан Республикасының шегінен шығарып жіберу туралы сот шешімі апелляциялық тәртіппен шағым беруге және наразылық келтіруге жатпайды, бірақ кассациялық және қадағалау тәртібімен қайта қаралуы мүмкін.

Қазақстан Республикасы АІЖК-нің 217-221 баптарын басшылыққа алып, сот

**ШЕШІМ ЕТТІ:**

Арызданушы Қызылорда облысының ішкі істер департаментінің Қызылорда қалалық ішкі істер басқармасының 12.11.1969 жылы туылған Абдусаттар Мухамеджанды Қазақстан Республикасының заңнамасын бұзғаны үшін Қазақстан Республикасының шегінен тыс шығарып жіберу туралы арызықанағаттандырылсын.

12 қараша 1969 жылы туылған Қытай Халық Республикасының азаматы Абдусаттар Мухамеджан сот шешімі қабылданған күннен бастап 20 (жиырма) күнтізбелік күн мерзім ішінде Қазақстан Республикасының заңнамасын бұзғаны үшін Қазақстан Республикасының шегінен тыс шығарып жіберілсін.

Шешімге Қызылорда қалалық соты арқылы Қызылорда облыстық сотының кассациялық сот алқасына Қазақстан Республикасы Азаматтық іс жүргізу кодексінің 383-3, 383-4, 383-5-баптарының талаптары сақтала отырып кассациялық шағым немесе кассациялық наразылық келтірілуі мүмкін.

**Төрағалық етуші судья Жүсіпов Т.Қ.**